《高仲良见和为园小作倚韵有答》
明代·李之世

难将慧舌比莺儿，蝉嘒蛙咙只任之。涂抹自知嫫母丑，斧斤全藉郢人私。

一声清戛疏篁月，几阵香馩芳桂枝。雨湿诗筒烟满纸，挑灯吟到夜分时。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。